แนวโน้ม SET ไซด์เวย์ เล็งกลุ่ม “พลังงาน” กดดัน หลังราคาน้ำมันหลุด 90 เหรียญ
คาด SET เช้าไซด์เวย์ เล็งกลุ่ม “พลังงาน” กดดัน หลังราคาน้ำมันปรับตัวลดลงหลุดระดับ 90 เหรียญสหรัฐ/บาร์เรล รวมทั้งนักลงทุนอยู่ระหว่างรอรายงานการประชุมเฟด
คาด SET เช้าไซด์เวย์ เล็งกลุ่ม “พลังงาน” กดดัน หลังราคาน้ำมันปรับตัวลดลงหลุดระดับ 90 เหรียญสหรัฐ/บาร์เรล รวมทั้งนักลงทุนอยู่ระหว่างรอรายงานการประชุมเฟด
16 ส.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า คาดดัชนีตลาดหุ้นไทยเช้านี้แกว่งตัวไซด์เวย์แม้ว่าในช่วงที่ผ่านมาเงินทุนต่างประเทศจะไหลเข้ามาค่อนข้างมาก แต่อย่างไรก็ตามช่วง 2-3 วัน ที่ผ่านมาเงินบาทอ่อนค่าลงเกือบ 2% ในขณะเดียวกันราคาน้ำมันที่ปรับตัวลดลงหลุดระดับ 90 เหรียญสหรัฐ/บาร์เรล จะเข้ามากดดันกลุ่มพลังงานให้ปรับตัวลดลง
นอกจากนี้ นักลงทุนอยู่ระหว่างรอรายงานการประชุมของธนาคารกลางสหรัฐ (เฟด) ซึ่งประชุมเมื่อวันที่ 26-27 ก.ค. ในวันพุธนี้ โดยคาดว่าเฟดจะยังใช้นโยบายทางการเงินที่เข้มงวด ส่งผลให้นักลงทุนยังมีความกังวลต่อภาพรวมเศรษฐกิจอยู่ พร้อมให้แนวรับ 1,615 จุด และแนวต้าน 1,630-1,635 จุด